CELEX: 32018R1793
Language: lt
Date: 2018-11-20 00:00:00
Title: 2018 m. lapkričio 20 d. Komisijos reglamentas (ES) 2018/1793, kuriuo patvirtinamas Reglamento (EB) Nr. 110/2008 III priede įregistruotos spiritinio gėrimo geografinės nuorodos techninės bylos pakeitimas, dėl kurio pasikeitė pagrindinės gėrimo [„Ron de Guatemala“ (GN)] specifikacijos

21.11.2018   
               
               
                  LT
               
               
                  Europos Sąjungos oficialusis leidinys
               
               
                  L 294/1
               
            
         KOMISIJOS REGLAMENTAS (ES) 2018/1793
         2018 m. lapkričio 20 d.
         kuriuo patvirtinamas Reglamento (EB) Nr. 110/2008 III priede įregistruotos spiritinio gėrimo geografinės nuorodos techninės bylos pakeitimas, dėl kurio pasikeitė pagrindinės gėrimo [„Ron de Guatemala“ (GN)] specifikacijos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. sausio 15 d. Europos Parlamento ir Tarybos reglamentą (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantį Tarybos reglamentą (EEB) Nr. 1576/89 (1), ypač į jo 17 straipsnio 8 dalį ir 21 straipsnį,
         kadangi:
         
                     (1)
                  
                  
                     remdamasi Reglamento (EB) Nr. 110/2008 17 straipsnio 5 dalimi, Komisija išnagrinėjo „Asociación Nacional de Fabricantes de Alcoholes y Licores (ANFAL)“ pateiktą geografinės nuorodos „Ron de Guatemala“, kuri įregistruota minėtu Reglamentu (EB) Nr. 110/2008 (2), techninės bylos pakeitimo paraišką;
                  
               
                     (2)
                  
                  
                     padariusi išvadą, kad paraiška atitinka Reglamento (EB) Nr. 110/2008 reikalavimus, pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 17 straipsnio 6 dalyje;
                  
               
                     (3)
                  
                  
                     prieštaravimo pareiškimų pagal Reglamento (EB) Nr. 110/2008 17 straipsnio 7 dalį Komisija negavo, todėl tikslinga patvirtinti techninės bylos pakeitimus pagal Reglamento (EB) Nr. 110/2008 17 straipsnio 8 dalį;
                  
               
                     (4)
                  
                  
                     šiame reglamente nustatytos priemonės atitinka Spiritinių gėrimų komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               Europos Sąjungos oficialiajame leidinyje paskelbtas pavadinimo „Ron de Guatemala“ (GN) techninės bylos pakeitimas patvirtinamas.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 20 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 39, 2008 2 13, p. 16.
         
            (2)  2014 m. vasario 3 d. Komisijos reglamentas (ES) Nr. 97/2014, kuriuo iš dalies keičiamas Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos III priedas (OL L 33, 2014 2 4, p. 1).
         
            (3)  OL C 317, 2017 9 23, p. 6.